
Výročná správa
Obce
Kolbovce
za rok 2 015
    
  







                                                                                          Marek Antoš  
                                                                                          starosta obce






Identifikačné údaje:

Názov: Obec Kolbovce
             adresa pre poštový styk: Obecný úrad, 091 31 Kolbovce č. 44
Telefón : 054/7499102
e-mail:  kolbovce@centrum.sk
Okres: Stropkov
Samosprávny kraj: Prešovský
IČO: 00330558
DIČ: 2020822309
Právna forma: právnická osoba
Deň vzniku: Obec ako samostatný územný samosprávny a správny celok sa riadi zákonom č. 369/1990 Zb. o obecnom zriadení v znení neskorších zmien a doplnkov a Ústavou SR
Rozloha obce: 943 ha
Počet obyvateľov k 31.12.2015: 185

	Kategória
	Spolu
	Muži
	Ženy

	Vek od 0 – 3 rokov
	7
	2
	5

	Vek od 4 – 6 rokov
	9
	6
	3

	Vek od 7 – 14 rokov
	27
	15
	12

	Vek od 15 – 17 rokov
	6
	5
	1

	Vek od 18 – 60 rokov
	104
	56
	48

	Vek nad 60 rokov
	32
	11
	21

	Spolu
	185
	95
	90



Základné orgány obce


Starosta obce   - Marek Antoš, Kolbovce č. 51
Obecné zastupiteľstvo

Obecné zastupiteľstvo je zastupiteľský zbor zložený z poslancov zvolených v priamych voľbách, ktoré sa konali v roku 2014 na obdobie 4 rokov v počte 5.


Poslanci obecného zastupiteľstva:
· Lenka Bačišinová, Kolbovce č. 9
· Ján Kocák, Kolbovce č. 11
· Matúš Macko, Kolbovce č. 40
· Matúš Bartko, Kolbovce č. 47
· Dana Zajarošová, Kolbovce č. 12




 
Obecné zastupiteľstvo rozhodovalo na svojich zasadnutiach o základných otázkach života obce. Zasadnutia sa konali v dňoch 20. 3. 2014, 15. 6. 2014, 8. 9. 2014,  5. 12. 2014 a 13. 12. 2014.
Každé zasadnutie OZ sa konalo v zasadačke obecného úradu. Pozvánka na zasadnutie bola zverejnená na úradnej tabuli najneskôr 3 dni pred konaním zasadnutia. Každé zasadnutie bolo verejné.

Prvá písomná zmienka o obci:  z roku 1408

Najväčšie pamätihodnosti v obci: Greckokatolicky chrám zasvätený Sv. Kozmovi a Damianovi.

Zaujímavosti z histórie a súčasnosti obce:

Obec Kolbovce leží v geografickom celku Ondavskej vrchoviny v nadmorskej výške okolo
210 m sedem a pol kilometra juhovýchodným smerom od okresného mesta Stropkov. Kolbovce ležia v strednej časti Ondavskej vrchoviny v doline východného prítoku Ondavy. 
Prevláda les s porastom buk a breza. 
Dedinu založil Šoltýs s roľníckymi usadlíkmi v 14. storočí. Prvá písomná zmienka o obci pochádza z roku 1408. Dedina sa spomína v darovacej listine kráľa Žigmunda Luxemburského ako súčasť Stropkovského panstva pod názvom Kolbenová Poruba. 
Sídlisko malo v roku 1600 asi 11 poddanských domov. V roku 1715 až 1720 postupne hospodárilo 10 až 11 poddanských domácnosti. K dedine patril aj mlyn. V roku 1828 bolo 43 domov a 320 obyvateľov, v roku 1900 bolo 128 obyvateľov, v roku 1970 bolo 197 obyvateľov. Kolbovce niesli do roku 1907 úradný názov  Kolbócz a následne boli premenované na Köves. Pod týmto názvom figurujú aj na rakúsko-uhorských vojenských mapách z obdobia Prvej svetovej vojny.  Po vypuknutí tohto konfliktu bola väčšina mužov z Kolboviec povolávaná do dvoch peších plukov, ktorých doplňovacie obvody sa nachádzali v tejto oblasti. Jednalo sa o 66. cisársky a kráľovský peší pluk s veliteľstvom v Užhorode a 9. kráľovský honvédsky peší pluk s veliteľstvom v Košiciach. Niektorí muži boli povolávaní aj do delostreleckých a jazdeckých jednotiek podliehajúcich košickému VI. Armádnemu zboru. V priebehu februára 1915 v dedinke bola umiestnená poľná ošetrovňa, etapné sklady a ďalšie tylové vojenské línie v rámci pravidelných rotácií útvarov. Začiatkom apríla 1915 sa dostali do víru tretej ruskej ofenzívy, ktorej cieľom bolo preniknutie do vnútrozemia monarchie. Ruské jednotky sa neúspešne pokúsili prelomiť rakúsko-uhorskú obranu. Počas tohto útoku prenikli až do bezprostrednej blízkosti Kolboviec, kde ich ofenzíva bola zastavená rakúsko-uhorskými obrancami. Z priestoru Kolboviec sa ruské jednotky stiahli 4. – 5. 5. 1915, pričom boli prenasledované jednotkami rakúsko-uhorského VII. Armádneho zboru. Po prechode frontu došlo k sústredeniu telesných pozostatkov padlých vojakov na cintoríne, ktorý bol v obci vytvorený už vo februári 1915. Vtedy začala v Kolbovciach pôsobiť poľná ošetrovňa a vojaci, ktorí podľahli svojim zraneniam, boli prvými pochovanými. Celkový počet obetí vojny pochovaných na vojenskom cintoríne v Kolbovciach dosiahol 142 vojakov. Cintorín sa nachádza naľavo od miestneho gréckokatolíckeho kostola. V medzivojnovom období mala cintorín na starosti Žandárska stanica v Stropkove. Cintorín v Kolbovciach sa podľa archívnych materiálov rozkladá na ploche 648 metrov štvorcových. Cintorín sa skladá zo súvislého hrobového poľa v tvare písmena U.  Hrobové pole tvoria dva rady hrobov. Vstup na cintorín sa nachádza na západnej strane. Na cintoríne sa nachádza 69 jednotlivých hrobov a štyri šachty. Niektoré pramene uvádzajú 48 jednotlivých hrobov, 21 hromadných a 4 šachty. Tento počet nemôže byť pravdivý. Kritické posúdenie archívnych evidenčných listov k jednotlivým padlým a historického náčrtu cintorína potvrdzujú existenciu 69 jednotlivých hrobov a 4 šácht. V hromadných hroboch je pochovaných spolu 73 vojakov. Z uvedeného počtu sa v šachte č. 1 nachádza 13 padlých, v šachte č. 2 je 25 padlých, šachte č. 3 sa nachádza 23 padlých a v šachte č. 4 je 12 padlých. Mená padlých pochovaných v šachtách nie sú známe. V roku 1922 boli exhumované pozostatky vojakov z hrobov v blízkom okolí. Dohromady boli exhumované pozostatky 11 vojakov. Tieto pozostatky boli prevezené a opätovne pochované na cintoríne v Kolbovciach. Dosvedčujú to exhumačné protokoly, ktoré sú súčasťou archívnej zložky o cintoríne v Kolbovciach. Na náčrte sú hroby z roku 1922 označené rímskymi číslicami od I. do XI. Z jedenástich exhumovaných vojakov sa podarilo identifikovať iba jedného. Padlý z hrobu X. je v prameňoch uvedený ako neznámy v hodnosti kapitána, bez akýchkoľvek ďalších údajov. Ak bola hodnosť spoľahlivo určená, išlo by asi o hodnostne najvyššiu obeť na tomto cintoríne. Väčšina obetí boli radoví vojaci. Okrem spomínaného neznámeho kapitána je tu pochovaný aj neznámy dôstojnícky kadet, poručík Jozsef Szmolka, šikovateľ Imre Németh Nyeki a desiatnik Jozsef Bertalan. Archívne materiály uvádzajú 59 mien jednoznačne identifikovaných vojakov. Drvivá väčšina z nich sú vojaci rakúsko-uhorskej armády. Známe sú však aj mená troch ruských vojakov. Identifikovaní vojaci pochádzajú z 13 rôznych jednotiek rakúsko-uhorskej armády. Vojaci pochovaní na cintoríne zomreli v období od februára do mája 1915. Spolu je na cintoríne pochovaných 142 rakúsko-uhorských, ale aj ruských vojakov. Archívna zložka o cintoríne v Kolbovciach obsahuje aj pôvodný zoznam padlých, ktorý vznikol počas vojny. Táto evidencia je pomerne ľahko čitateľná a vďaka nej poznáme značný počet mien pochovaných vojakov ale aj ich kmeňové jednotky. Okrem evidencie a náčrtu zložku dopĺňajú evidenčné protokoly k jednotlivým hrobom a exhumačné protokoly z roku 1922. Archívna zložka takto poskytuje dostatočné množstvo údajov potrebných k bádaniu.

Vzhľadom na fakt, že sa cintorín nachádza v tesnej blízkosti kostola, prebieha na ňom aspoň 
minimálna pravidelná údržba. Cintorín je od okolia chrámu oddelený starým plotom, ktorý sa skladá z betónových stĺpikov a drôteného pletiva. Plot je ešte zachovalý po celom obvode cintorína, okrem prednej časti, ktorá slúži prístupu na cintorín. Vstupná brána alebo vchod chýbajú. Veľkú časť plotu zakrývajú kríky a divo rastúci mladý stromový porast, ktorý sa nachádza takmer po celom obvode cintorína. Plocha cintorína je takmer zarovnaná a zatrávnená. Hrobové polia vystupujú už len niekoľko centimetrov nad okolitým terénom. Napriek tomu sú obrysy hrobových polí jasne viditeľné. V strede cintorína sa nachádza drevený latinský kríž. Tesne za ním sú po oboch stranách umiestnené dva malé drevené kríže. Jeden z nich vyzerá pôvodne. Cintorínu nehrozí zánik, no určite nie je v ideálnom stave. Hroby by mali byť označené krížmi a identifikačnými tabuľkami. Súčasťou cintorína by mala byť informačná tabuľa, ktorá by vypovedala o jeho histórii. V prípade získania finančných prostriedkov by bolo potrebné vybudovať nové oplotenie. Tento cintorín by po rekonštrukcii patril k najkrajším vojnovým cintorínom v okrese Stropkov.   


Symboly obce:

                                  [image: Erb Kolbovce]                           
 
Obecný úrad je výkonným orgánom obecného zastupiteľstva a starostu obce, zabezpečuje organizačné a administratívne veci. Prácu obecného úradu organizuje starosta obce Marek Antoš.


    Obec Kolbovce je samostatný územný samosprávny a správny celok Slovenskej republiky, združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. 

    Obec financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov. Na plnenie svojich úloh môže použiť návratné zdroje financovania a prostriedky mimorozpočtových peňažných fondov. Na plnenie rozvojového programu obce alebo na plnenie inej úlohy, na ktorej má štát záujem, možno obci poskytnúť štátnu dotáciu. Svoje úlohy môže obec financovať aj z prostriedkov združených s inými obcami, so samosprávnymi krajmi a s inými právnickými a fyzickými osobami. 

     Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, má sa zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné. Majetok obce možno použiť na verejné účely, na podnikateľskú činnosť a na výkon samosprávy obce. Zásady hospodárenia s majetkom obce určuje obecné zastupiteľstvo. Obec môže zveriť svoj majetok do správy rozpočtovej organizácii, ktorú zriadila podľa zákona o rozpočtových pravidlách verejnej správy. Obec môže vložiť svoj majetok ako vklad do obchodnej spoločnosti alebo môže zo svojho majetku založiť právnickú osobu. Obec môže upustiť od vymáhania majetkových práv, ak dôvody pre trvalé alebo dočasné upustenie určí v zásadách hospodárenia s majetkom obce.

     Podiely na daniach v správe štátu upravuje zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov.

   Dotácie na úhradu nákladov preneseného výkonu štátnej správy sa zabezpečujú prostredníctvom správcu kapitoly štátneho rozpočtu, do ktorého vecnej pôsobnosti patrí výkon štátnej správy,  ktorý sa preniesol na obec. Poskytujú sa na základe zákona č. 597/2003 Z. z. o financovaní základných škôl a školských zariadení. Do prijatia prostriedkov štátneho rozpočtu obcou na úhradu nákladov preneseného výkonu štátnej správy môže obec použiť na ich úhradu vlastné príjmy.

     Ďalšie dotácie v súlade so zákonom o štátnom rozpočte na príslušný rozpočtový rok sa zabezpečujú prostredníctvom Ministerstva financií SR alebo správcu rozpočtovej kapitoly ŠR, do ktorého vecnej pôsobnosti patrí činnosť, ktorá sa má financovať.

   Obec, ako subjekt verejnej správy zadefinovaný v § 3 zákona č. 523/2004 Z.z. o rozpočtových pravidlách verejnej správy v znení neskorších predpisov, je právnickou osobou zapísanou v registri organizácií vedenom Štatistickým úradom SR podľa zákona č. 540/2001 Z. z. o štátnej štatistike.	

   Všeobecnou legislatívnou normou upravujúcou účtovníctvo vrátane účtovnej závierky rozpočtových organizácií a obcí je zákon o účtovníctve v znení neskorších predpisov. V zmysle tohto zákona účtujú rozpočtové organizácie a obce v sústave podvojného účtovníctva.

     Účtovnú závierku vo všeobecnosti upravuje zákon o účtovníctve v znení neskorších predpisov a definuje ju ako štruktúrovanú prezentáciu skutočností, ktoré sú predmetom účtovníctva, poskytovanú osobám, ktoré tieto informácie vyžadujú, pričom účtovná závierka tvorí jeden celok pozostávajúci zo všeobecných náležitostí a z jednotlivých súčastí – súvahy, výkazu ziskov a strát, poznámok.

     Cieľom účtovnej závierky je poskytnúť verný a pravdivý obraz o účtovnej závierke. Informácie v účtovnej závierke sú užitočné, ak sú posudzované z hľadiska významnosti, zrozumiteľné, porovnateľné a spoľahlivé.

     Zákon o účtovníctve v znení neskorších predpisov stanovuje povinnosť overenia individuálnej účtovnej závierky a vyhotovenie výročnej správy, ktorej súlad s účtovnou závierkou musí byť tiež overený audítorom. Pre obce to ustanovuje aj § 9 zákona č. 369/1990 Zb. o obecnom zriadení v znení neskorších doplnkov.

     Účtovná závierka predstavuje kontinuálny proces činností, ktorých výsledkom je zostavenie účtovných výkazov, vypracovanie poznámok a následné predloženie účtovnej závierky ako celku vrátane všeobecných náležitostí na určené miesta predkladania. Z hľadiska charakteru ich môžeme rozčleniť na účtovnú závierku pozostávajúcu z prípravných prác,  uzatvorenia účtovných kníh a zostavenie účtovnej závierky.

Prípravné práce sa  uskutočnili pred uzavretím účtovných kníh a zahŕňali tieto okruhy činností:
- inventarizáciu, 
- kontrolu bilančnej kontinuity,
- kontrolu nadväznosti analytických účtov a analytickej evidencie na syntetické účty,
- zaúčtovanie účtovných prípadov na účtoch, ktoré nesmú mať konečný zostatok,
- kontrolu účtu výsledku hospodárenia,
- kontrola zaúčtovania odpisov,
- doúčtovanie účtovných prípadov bežného účtovného obdobia,
- kontrolu formálnej správnosti účtovných zápisov.

Pri uzatváraní účtovných kníh obec postupuje nasledovne:
- zisťujú sa obraty jednotlivých účtov,
- zisťujú sa konečné stavy účtov prostriedkov a zdrojov rozpočtového hospodárenia, 
- zisťuje sa účtovný výsledok hospodárenia za účtovné obdobie

Obec Kolbovce od 1.1.2009 účtovala v mene euro.
Inštitúcie v obci: 
1. Základná škola s materskou školou 
Riaditeľ:  Mgr. Jozef Varcholík
Tel. č.: 054/7499103
e-mail: varcholik@zskolbovce.edu.sk


      2.  Obchodné prevádzky v obci:
a) Potraviny a pohostinstvo Miloš Bartko, Kolbovce 
b) Slovenská Pošta, 090 31



Financovanie obce, majetok obce, rozpočet obce

V roku 2015 zabezpečovala obec financovanie samosprávnych kompetencií predovšetkým z vlastných daňových a nedaňových príjmov. Z dotácií zo štátneho rozpočtu z príslušných kapitol štátneho rozpočtu boli financované kompetencie preneseného výkonu štátnej správy a ďalšie úlohy spojené s regionálnym rozvojom, ochranou životného prostredia, ako aj realizáciou projektov spolufinancovaných z prostriedkov Európskej únie. Rozpočet obce sa vnútorne člení na bežné príjmy a bežné výdavky, kapitálové príjmy a kapitálové výdavky a finančné operácie. Rozpočet obce na rok 2014 schválilo Obecné zastupiteľstvo v Kolbovciach dňa 29. 12. 2013 uznesením č. 4/2013, upravovaný bol 13. 12. 2014 uznesením č. 4/2014. 



Príjmy obce k 31.12. 2015 v €
	Por.č.
	Názov
	Schválený rozpočet
	Upravený rozpočet
	Skutočnosť
	% plnenia

	1
	Daňové príjmy              
	82.965,00
	82.965,00
	85.984,75
	

	2
	Nedaňové príjmy
	6.926,00
	6.926,00
	8.161,01
	

	3
	Granty a dotácie
	141.791,00
	141.791,00
	212.736,78
	

	4
	Kapitálové príjmy
	0,00
	0,00
	66.437,92
	

	5
	Finančné operácie
	0,00
	0,00
	13.966,96
	

	
	Príjmy spolu 
	231.682,00
	231.682,00
	387.287,42
	

	6.
	Príjmy ZŠ s práv. subjekt.
	0,00
	0,00
	4.400,96
	

	
	Príjmy spolu
	231.682,00
	231.682,00
	391.688,38
	




[bookmark: _GoBack]Komentár: 
K bodu č. 1. Daňové príjmy
110 - 79.025,60 EUR     
· Podielové dane z daňového úradu 79.025,60 €
120 – 5.242,07 EUR
· Dane z nehnuteľnosti za pozemky  4.638,83 €
· Dane z nehnuteľnosti za stavby  603,24 €
130 – 1.717,08 EUR
· Daň z úhrad za dobývací priestor 1.206,68 €UR
· Daň za psa 55,00 EUR
· Daň za komunálne odpady 455,40 EUR	

Komentár:
K bodu č. 2. Nedaňové príjmy
210 – 7.268,83 EUR   
·  Príjmy z prenajatých budov, priestorov a objektov 7.268,83 €UR
220 – 819,09 EUR         
·  Ostatné administratívne poplatky 64,00 EUR    
·  Poplatky a platby za predaj výrobkov, tovarov a služieb 735,09 EUR
240 – 0,59  EUR                                                              
· Úroky 0,59  EUR

Komentár
K bodu č. 3 Granty a dotácie			                                                  		               
Zo štátneho rozpočtu boli poskytnuté finančné prostriedky na tieto účely: 
Normatívne finančné prostriedky na poskytovanie výchovy a vzdelávania v základnej škole a zabezpečenie jej prevádzky 153.002,- EUR .   
Nenormatívne finančné prostriedky na vzdelávacie poukazy 1.974,- EUR. 
Na dopravné 3.702,51,-  EUR.
Nenormatívne finančné prostriedky na skvalitnenie podmienok na výchovu a vzdelávanie žiakov zo sociálne znevýhodneného prostredia 3.003,-  EUR.   
Nenormatívne finančné prostriedky-príspevok pre 5 ročné deti MŠ 488,- EUR
Ostatné dotácie zo ŠR v sume 9.450,20 EUR.

Prostriedky z Európskeho sociálneho fondu v rámci Operačného programu zamestnanosť a sociálna inklúzia – 2. Programové obdobie v sume 33.786,99 EUR.

Prostriedky &Kohézneho fondu – 2. Programové obdobie v sume 0 EUR.


				 	                                     		
Poznámka: uvedené dotačné príjmy sú účelovo určené. V roku 2014 boli vyčerpané presne tak ako je to uvedené v príjmovej časti.  

Komentár                           
K bodu č. 5 finančné operácie                                                                  rok 2015
· Zostatok prostriedkov z predchádzajúcich rokov   ...................... 8. 068,77 €                                        

Výdavky obce  k 31. 12. 2015 
	P. č.
	Názov výdavku
	Schválený rozpočet
	Upravený rozpočet
	Skutočnosť
 

	
	Výdavky z vlastných zdrojov obce
	
	
	

	1.
	0111-Obec
	43.267,00
	43.267,00
	57.258,74

	2.
	0112-Finančná oblasť-kontrolór
	1.171,00
	1.171,00
	2.007.43

	3.
	0170-Transakcie verejného dlhu
	9.533,00
	9.533,00
	7.722,79

	4.
	0474-Viacúčelové rozvojové projekty
	0,00
	0,00
	0,00

	5.
	0510-Nakladanie s odpadmi
	1.420,00
	1.420,00
	3.710,28

	6.
	0620-Rozvoj obci
	0,00
	0,00
	36119,58

	7.
	0640-Verejné osvetlenie
	200,00
	200,00
	0,00

	8.
	0810-Rekreačné a športové služby
	300,00
	300,00
	0,00

	9.
	0820-Kultúrné služby
	800,00
	800,00
	67,00

	
	Výdavky zo zdrojov ŠR
	
	
	

	10.
	Výdavky na mzdy
	0,00
	0,00
	38,42

	11.
	Výdavky na tovary a služby
	0,00
	0,00
	634,20

	
	Výdavky z prostriedkov Európskeho sociálneho fondu – 2.prog.obdobie
	
	
	

	12.
	Výdavky na mzdy
	0,00
	0,00
	35.312,20

	13.
	Výdavky na tovary a služby
	0,00
	0,00
	807,38

	.
	Výdavky z prostriedky Kohézneho fondu -  2. Programové obdobie
	
	
	

	14.
	Špeciálne služby
	0,00
	0,00
	0,00

	
	Úhrn bežných výdavkov
	
	
	

	15.
	Splácanie tuzem. istiny z bank.úverov
	7.533,00
	7.533,00
	5.500,00

	
	Výdavky spolu:
	64.224,00
	64.224,00
	148.370,21

	
	Bežné výdavky ZŠ s práv.subjektivitou
	141.791,00
	141.791,00
	206.114,34

	Spolu
	
	206.015,00
	206.015,0
	354.484,55



Komentár:
K bodu č. 1
Na tarifný plat obec minula 8.769,02 EUR, na odvody do sociálneho a zdravotného poistenia obec minula  3.142,81 EUR, na energie 5.232,23 EUR, na poštové a telekomunikačné služby
1.389,37 EUR, na údržbu budov, priestorov a objektov 1.757,36 EUR, ostatné prostriedky   obec minula na všeobecný materiál, 
cestovné, poistné, všeobecné služby, špeciálne služby, poplatky, kolkové známky, členské príspevky, nemocenské dávky, transfery neziskovej organizácii a iné nepatrné výdaje v celkovej sume 35.108,65 EUR.
K bodu č. 2
Na tarifný plat kontrolóra obec minula 627,44 EUR, odvody do sociálneho a zdravotného poistenia v sume 218,90 EUR
K bodu  č. 3
Splácanie úrokov v tuzemsku banke v sume 1.152,51 EUR.
K bodu č. 4
Špeciálne služby v sume 0 EUR.
K bodu č. 5
Na služby vývozu tuhého komunálneho odpadu obec minula 3.537,01 EUR a na súvisiace poplatky 173,27 EUR.
K bodu č. 6
Na materiál súvisiaci s rozvojom obce obec minula 2332,59 EUR.
K bodu č. 7
Na údržbu bolo použitých 1757,36 EUR.
K bodu č. 9
Na kultúrne služby obec minula 67,00 EUR.
K bodu č. 15
Obec  spláca úver. V roku 2014 bola splátka úveru vo výške 5.500,00 EUR. 
 



1. Rekapitulácia majetku tak ako je uvedený v súvahe k 31.12. 2014 a 31.12.2015    
	
	Stav k 31.12.2014
	Stav k 31.12.2015

	031 - Pozemky
	0,00
	0,00

	021 - Stavby
	298.296,84
	298.296,84

	022 – Stroje, prístroje a zariadenia
	18.162,14
	18.162,14

	023 – Dopravné prostriedky
	0,00
	0,00

	028 -DDHM
	7000,27
	7.000,27

	042-Obstaranie
	9.911,00
	45.548,62







Informácie o výnosoch a nákladoch



	Výnosy:
	31.12.2014
	31.12.2015

	602-Tržby z predaja služieb
	2 576,58   
	122,00   

	632-Daňové výnosy samosprávy
	82.390,40  
	85.529,35  

	633-Výnosy z poplatkov
	399,30   
	455,40   

	648-Ostatné výnosy z prevádzkovej činnosti
	5.243,36   
	8.004,92     

	653-Zúčtovanie ostatných rezerv z prevádzkovej činnosti
	658,27   
	0 

	662-Úroky
	17,13
	0,59

	693-Výnosy samosprávy z bežných transferov zo ŠR
	18.136,09
	40781,66

	694-Výnosy samosprávy z kapitálových transferov zo ŠR
	2.593,81   
	2.593,81   

	699-Výnosy samosprávy z odvodu rozpočtových príjmov
	3.433,35   
	4.408,96   

	Účtová trieda 6 celkom
	115.448,29
	141.908,69






	Náklady:
	31.12.2014
	31.12.2015

	501-Spotreba materiálu
	10.335,59   
	9.676,78   

	502-Spotreba energie
	6.154,20   
	5.426,27   

	511-Opravy a udržiavanie
	1.635,39   
	1.757,36   

	512- Cestovné
	2.328,44   
	1.726,32   

	513-Náklady na reprezentáciu
	263,40 
	39,34 

	518-Ostatné služby
	13.405,94   
	17.826,93   

	521-Mzdové náklady
	19.334,05         
	37.063,42         

	524-Zákonné sociálne poistenie
	5.449,21       
	12.433,82       

	527-Zákonné sociálne náklady
	272,94   
	359,16   

	538-Ostatné dane a poplatky
	64,00   
	36,00   

	545-Ostatné pokuty, penále a úroky z omeškania
	131,58   
	11,57   

	548-Ostatné náklady na prevádzkovú činnosť
	6.563,30   
	11.849,01   

	551-Odpisy dlhodobého nehmotného majetku
	8.932,01               
	8.932,01               

	553-Tvorba ostatných rezerv z prevádzkovej činnosti
	0,00
	0,00

	562-Úroky
	1.817,86
	1.557,79

	568-Ostatné finančné náklady
	650,44
	1245,70

	584-Náklady na transfery z rozpočtu obce do rozpočtových org.
	38.828,91
	34.397,74

	Účtová trieda 5 celkom
	116.167,26
	144.334,12


                                                                                                                  
                                                                                                                



 Z hľadiska budúcich cieľov Obec Kolbovce aj naďalej bude prostredníctvom svojich orgánov plniť hlavne samosprávne funkcie na ktoré bola zriadená a prenesené úlohy štátnej správy, tak ako je to stanovené v zákone č. 416/2001 Z. z. o prechode niektorých pôsobností z orgánov štátnej správy na obce. Všetky nutné zmeny, ktoré obec bude v budúcnosti realizovať budú mať jediný cieľ a to zvýšenie starostlivosti o všestranný rozvoj územia obce a potreby jej obyvateľov.

    Táto výročná správa sa vyhotovuje za účtovné obdobie od 1.1.2015 do 31.12.2015. Účtovná závierka bola v  elektronickej forme v termíne stanovenom v zákone dňa 27. 1. 2015.  Po ukončení účtovného obdobia nenastali žiadne udalosti osobitného významu, ktoré by bolo potrebné uviesť v tejto výročnej správe. 


V Kolbovciach dňa: 17.9. 2016


                                                                                                            Marek Antoš
                                                                                                            starosta obce

